b aka rata hore Labohlano le leng le le leng ho be le papali e tlang ho bapaloa sethaleng sa UNESCO Lesotho, moo e kileng ea eba British Council mehleng ea khajana. Lingoli, liqapi le libapali tse bo-Henry Ramaphike ba sebetsa ‘moho le bacha ba nang le thahasello lipapaling tsena ba itlamme ho bona hore tlhahiso ea litšoantšiso tsa khale le tse ncha li tla bapatsoa hore li hlahella ho bacha ba naha ena, le hore ba nang le talenta, ba tle ba holisoe hore ba fihlella boemo ba machaba. Ba boetse ba supa hore papali ea kalaneng e kile ea eba eat se ling tse kholo ka hare ho naha lilemong tsa ho feta hoo liholo li neng li tlala tsoete, empa kajeno thahasello e bonahala e thefulehile haholo. Ba re ke feela ha bohle ba ka sebetsa ‘moho hore toro ena ea ho tsosa moea e tle e fihlelloe.